নিউজ বিএনএ ডটকম,লক্ষ্মীপুর, ৬ জুলাই :  হরতালের ১ম দিনে লক্ষ্মীপুরে পিকেটিং করার সময় পুলিশ বিরোধী দলের ৬ জন কর্মীকে আটক করেছে। আটককৃত বুধবার দুপুরে ভ্রাম্যমান আদালত হাজির করা হলে নির্বাহী ম্যাজিষ্টেট ও সহকারী কমিশনার (ভৃমি) আবুল কালাম তালুকদার ৪ জনকে ১০ দিনের কারাদন্ড প্রদান করেন।    দন্ডপ্রাপ্তরা হলো যুবদল ও ছাত্রদলের সজিব, টুটুল পাটোয়ারী, বাবুল। এছাড়া চাকুরীজীবী ওহিদুলের ৫ হাজার টাকা জরিমানা করা হয়।      সদর থানরা ওসি গোলাম সারওয়ার সাংবাদিকদের জানান, হরতালের দিন রাস্তায় গাড়ী ভাংচোর করার অভিযোগে পুলিশ এদের আটক করে।    এ ব্যাপারে নির্বাহী ম্যাজিষ্টেট আবুল কালাম তালুকদার জানান, আটকৃতদের দঃ বিঃ ১৪৩ ধারা মোতাবেক এ সাজা দেওয়া হয়েছে। বাকী ২ জনকে থানা হাজতে আটক রাখা হয়েছে।    এ দিকে সদর থানা যুবদলের সভাপতি রশিদুল হাসান লিংকন জানান, পুলিশ নিরীহ বিএনপির নেতা কর্মীদের ধরে এনে নানান ভাবে হয়রানি করছে। তারা কোন ঘটনার সাথে জড়িত নয় তাদের বাড়ীর পাশ থেকে ধরে আনা হয়েছে।      প্রতিবেদক : রবিউল ইসলাম খান,সম্পাদনায় : মাসুদুল হক।